|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΜΟΣΧΑΤΟΥ – ΤΑΥΡΟΥ**  **Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**  **& ΑΝΑΠΤΥΞΗΣ**  **ΤΜΗΜΑ ΕΣΟΔΩΝ, ΠΕΡΙΟΥΣΙΑΣ, ΕΚΔΟΣΗΣ ΚΑΙ ΡΥΘΜΙΣΗΣ ΑΔΕΙΩΝ ΕΠΙΧΕΙΡΗΜΑΤΙΚΩΝ ΔΡΑΣΤΗΡΙΟΤΗΤΩΝ** | | |  | **Μοσχάτο, 09/11/2021** |
| **Ταχ. Δ/νση** | **:** | **Κοραή 36 και Αγ. Γερασίμου** |  | Προς: **Τον Πρόεδρο και τα μέλη της**  **Οικονομικής Επιτροπής** |
| **Ταχ. Κώδ.** | **:** | **183 45** |  |
| **Τηλέφωνο** | **:** | **213 2019625** |  |
|  |  |  |  |

**ΘΕΜΑ……….:** «***Ε*ισήγηση της Οικονομικής Υπηρεσίας** **σχετικά με την επιβολή και τον καθορισμό του συντελεστή του Ενιαίου Ανταποδοτικού Τέλους Καθαριότητας και Φωτισμού έτους 2022».**

Κύριε Πρόεδρε,

Σύμφωνα με τα οριζόμενα από τις διατάξεις του άρθρου 72 του Ν. 3852/10 όπως έχει τροποποιηθεί και ισχύει και το άρθρο 11 του Ν.4623/19, ο κατά την παράγραφο 3 του άρθρου 65 του ν. 3852/2010 ορισμός φόρων, τελών, δικαιωμάτων και εισφορών πραγματοποιείται σύμφωνα με το σχέδιο της οικονομικής επιτροπής και τις τυχόν εναλλακτικές προτάσεις που συντάσσονται και κατατίθενται από τους επικεφαλής των παρατάξεων. Οι τυχόν εναλλακτικές προτάσεις συνοδεύονται από εισήγηση της οικονομικής υπηρεσίας. Κατά τη σύνταξη των προτάσεων από τις ενδιαφερόμενες παρατάξεις, οι αρμόδιες υπηρεσίες του δήμου παρέχουν κάθε σχετικό στοιχείο. Ως εγκεκριμένη θεωρείται η πρόταση που συγκεντρώνει την απόλυτη πλειοψηφία των παρόντων μελών του δημοτικού συμβουλίου. Αν καμία πρόταση δεν συγκεντρώσει την απόλυτη πλειοψηφία των παρόντων μελών του συμβουλίου, η ψηφοφορία επαναλαμβάνεται μεταξύ των δύο πρώτων σε ψήφους προτάσεων και θεωρείται εγκεκριμένη η πρόταση που λαμβάνει τις περισσότερες ψήφους επί των παρόντων.

Ως γνωστόν, από τις διατάξεις των άρθρων 21 και 22 του από 24.9/20.10.58 Κωδικοποιητικού Β.Δ. (171 Α΄) «Περί των προσόδων των Δήμων & Κοινοτήτων», με τις τροποποιήσεις και συμπληρώσεις τους με τις σχετικές διατάξεις, των Ν.25/1975 (74 Α΄) και Ν.429/1976 (235 Α΄), καθώς και τα άρθρα 4, 5, 17 και 20 του Ν.1080/1980 (246 Α΄), του Ν.1828/1989 (άρθρο 25 παρ. 12), του Ν.2130/93 (άρθρα 16 παρ. 6 και 27 παρ. 4), του Ν.2307/1995 (άρθρο 7 παρ. 3 και 4), του Ν.2503/1997 (άρθρο 9 παρ. 14), του Ν.2539/1997 (άρθρο 25 παρ. 3) και του Ν.4555/2018 (άρθρο 185), όπου ορίζεται ότι το ενιαίο ανταποδοτικό τέλος καθαριότητας και φωτισμού επιβάλλεται σε κάθε ακίνητο που βρίσκεται εντός της διοικητικής περιφέρειας του δήμου, και προορίζεται αποκλειστικά:

α) για την κάλυψη των πάσης φύσεως δαπανών που αφορούν την παροχή των υπηρεσιών της αποκομιδής και διαχείρισης των απορριμμάτων,

β) του ηλεκτροφωτισμού των οδών, των πλατειών και του συνόλου των κοινοχρήστων χώρων, καθώς και

γ) κάθε άλλης, παγίως παρεχόμενης από τους δήμους, υπηρεσίας, που σχετίζεται ή είναι συναφής με αυτές.

Η με οποιονδήποτε τρόπο χρήση ή δέσμευση των πόρων που προέρχονται από την είσπραξη του ενιαίου ανταποδοτικού τέλους καθαριότητας και φωτισμού, για την κάλυψη οποιονδήποτε άλλων δαπανών και υποχρεώσεων, απαγορεύεται.

Επίσης, όπως ορίζεται και στο άρθρο 17 του Ν.1080/80, τα έσοδα από το τέλος καθαριότητας και φωτισμού μπορούν να διατίθενται κατ΄ αρχήν μόνο για την χρηματοδότηση της αντίστοιχης υπηρεσίας και όχι για άλλες δαπάνες του Δήμου, ενώ αντίστροφα όλες οι δαπάνες της υπηρεσίας καθαριότητας και φωτισμού πρέπει να καλύπτονται υποχρεωτικά από το αντίστοιχο τέλος.

Σύμφωνα επίσης με το τρίτο εδάφιο της παρ. 1 του άρθρου 1 του Ν.25/75, όπως αυτό τροποποιήθηκε από την παρ. 1 του άρθρου 185 του Ν.4555/18, το ενιαίο ανταποδοτικό τέλος καθαριότητας και φωτισμού υπολογίζεται επί της επιφάνειας του εκάστοτε ακινήτου και προκύπτει από τον πολλαπλασιασμό των τετραγωνικών μέτρων αυτής επί του συντελεστή του ενιαίου ανταποδοτικού τέλους, ο οποίος ορίζεται, ανά κατηγορία χρήσεως των ακινήτων, με απόφαση του δημοτικού συμβουλίου, η οποία παρέχει ακριβή, επίκαιρη και πλήρη αιτιολογία του καθορισμού των συντελεστών του τέλους στο προσήκον ύψος.

Με την παράγραφο 14 του άρθρου 9 του Ν.2503/97, όπως αυτή αντικαταστάθηκε από την παρ. 1 του άρθρου 5 του Ν.3345/2005 και την τροποποίηση του δια του άρθρου 222 του Ν.4555/18 και του άρθρου 103 του Ν.4604/19, απαλλάσσονται πλήρως από την καταβολή των τελών καθαριότητας τα μη ηλεκτροδοτούμενα ακίνητα, στα οποία διακόπτεται η ηλεκτροδότηση, **από την ημερομηνία υποβολής δήλωσης του ιδιοκτήτη τους ή του νόμιμου εκπροσώπου αυτού προς τον οικείο δήμο ότι δεν ηλεκτροδοτούνται και ότι δεν πρόκειται να χρησιμοποιηθούν**. Μέχρι την υποβολή της ανωτέρω δήλωσης, τα τέλη οφείλονται ανά κατηγορία ακινήτου και καταβάλλονται κατά τα οριζόμενα στο άρθρο 21 του από 24.9/20.10.1958 β.δ. (Α΄ 171).

Εάν, παρά την υποβολή της δήλωσης διαπιστωθεί ηλεκτροδότηση ή χρήση του ακινήτου, επιβάλλεται σε βάρος του υπόχρεου το τέλος που αναλογεί από το χρόνο απαλλαγής και ισόποσο πρόστιμο.

Οφειλές από τέλη καθαριότητας και φωτισμού, τα οποία έχουν επιβληθεί μέχρι την έναρξη ισχύος του παρόντος, επειδή δεν έχει υποβληθεί από τον ιδιοκτήτη του ακινήτου δήλωση ότι, δεν γινόταν χρήση αυτού και αφορούν διάστημα κατά το οποίο το ακίνητο **δεν είχε ποτέ ηλεκτροδοτηθεί**, διαγράφονται ή παραλείπεται η βεβαίωσή τους, εφόσον δεν στοιχειοθετείται από την αρμόδια υπηρεσία του Δήμου η, κατά το ανωτέρω διάστημα, χρησιμοποίησή του. Ποσά που έχουν καταβληθεί δεν αναζητούνται.

Επίσης, σύμφωνα με τα οριζόμενα **στην ΚΥΑ 55040/2021 (ΦΕΚ 3291/Β/26-07-2021),** τις διατάξεις του άρθρου 266 του Ν. 3852/2010 (ΦΕΚ 87 Α΄) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», τις διατάξεις του άρθρου 77 του Ν. 4172/13 (Α΄167), τις διατάξεις του άρθρου 64 του Ν.4270/14 (ΦΕΚ 143 Α/28-06-2014) και της σχετικής υποχρέωσης του Δημοτικού Συμβουλίου, να λάβει τη σχετική απόφαση καθορισμού του ύψους των συντελεστών του ενιαίου ανταποδοτικού τέλους καθαριότητας και φωτισμού για το έτος 2022 λαμβάνοντας υπόψη τα στοιχεία της παρούσας εισήγησης, παρακαλούμε να προβείτε «στη λήψη απόφασης για την εισήγηση προς το Δ.Σ σχετικά με τον καθορισμό του συντελεστή αυτού ανά κατηγορία υπόχρεων με σκοπό «την αντιμετώπιση των δαπανών παροχής υπηρεσιών καθαριότητας και φωτισμού των κοινοχρήστων χώρων, καθώς και κάθε άλλης δαπάνης από παγίως παρεχόμενες στους πολίτες δημοτικές υπηρεσίες ανταποδοτικού χαρακτήρα» (παρ.12 άρθ. 25 Ν. 1828/89, Ν. 25/75 όπως τροποποιήθηκε και ισχύει, την υπ΄ αριθ. 23745/ΕΓΚ.22/15-4-2008 ΥΠ.ΕΣ: Γνωμοδότηση Ν.Σ.Κ. 69/2008), καθώς και τον καθορισμό των ειδικών ευπαθών ομάδων που δικαιούνται μείωση ή πλήρη απαλλαγή από την καταβολή των δημοτικών τελών.

Η σχετική απόφαση που θα ληφθεί, αφορά ανταποδοτικές υπηρεσίες και ο καθορισμός των νέων συντελεστών θα πρέπει να γίνει σύμφωνα με το ύψος των εσόδων που αναμένεται να εισπραχθούν εντός του έτους 2021 και σε συνάρτηση με το κόστος παροχής της υπηρεσίας. Για τον προσδιορισμό του ύψους των συντελεστών επιβολής των ανταποδοτικών τελών θα πρέπει τα τέλη να :

1. καλύπτουν το σύνολο των δαπανών της αντίστοιχης υπηρεσίας ώστε να μην δημιουργούνται ελλείμματα στις υπηρεσίες αυτές, συνυπολογίζοντας παράλληλα τυχόν διαφορές που προκύπτουν από την ανεπαρκή κάλυψη της δαπάνης, σύμφωνα με τα ανωτέρω στοιχεία,
2. μην υπερβαίνουν το ύψος των δαπανών που απαιτούνται για την παροχή των ανταποδοτικών υπηρεσιών, άλλως υποκρύπτεται φορολογία, κατά παράβαση της αρχής της ανταποδοτικότητας,
3. καλύπτουν αποκλειστικά και μόνο τις δαπάνες της αντίστοιχης υπηρεσίας και όχι άλλες δαπάνες του δήμου, πέραν εκείνων που αναλογούν στην υπηρεσία.

Αναλυτικά τα στοιχεία του Δήμου Μοσχάτου-Ταύρου:

1. ***Απολογιστικά Στοιχεία Εσόδων***
2. ***Απολογιστικά στοιχεία εσόδων Οικονομικού Έτους 2020***
3. Για το έτος 2020, εισπράχθηκε ποσό συνολικού ύψους **12.062.917,57 €**.

* ΚΑΕ 0311: Τέλη Καθαριότητας και ηλεκτροφωτισμού: 6.181.911.85 €
* ΚΑΕ 2111: Τακτικά έσοδα από τέλη καθαριότητας και ηλεκτροφωτισμού από παρελθόντα έτη που βεβαιώνονται για πρώτη φορά : 1.910.360,31 €
* KAE 3211: Τέλη καθαριότητας και φωτισμού: 306.552,46 €
* ΚΑΕ 5113: Χρηματικό υπόλοιπο προερχόμενο από την ανταποδοτική υπηρεσία καθαριότητας και ηλεκτροφωτισμού: 3.664.092,95 €

1. Για την περίοδο Ιανουαρίου – Ιουλίου 2020, εισπράχθηκε ποσό συνολικού ύψους **8.213.889,24 €.**

* ΚΑΕ 0311: Τέλη Καθαριότητας και ηλεκτροφωτισμού: 2.587.441,01 €
* ΚΑΕ 2111: Τακτικά έσοδα από τέλη καθαριότητας και ηλεκτροφωτισμού από παρελθόντα έτη που βεβαιώνονται για πρώτη φορά : 1.700.169,21 €
* KAE 3211: Τέλη καθαριότητας και φωτισμού: 262.186,07 €
* ΚΑΕ 5113: Χρηματικό υπόλοιπο προερχόμενο από την ανταποδοτική υπηρεσία καθαριότητας και ηλεκτροφωτισμού: 3.664.092,95 €

1. ***Απολογιστικά στοιχεία εσόδων Οικονομικού Έτους 2021***
2. Για την περίοδο Ιανουαρίου – Ιουλίου 2021, εισπράχθηκε ποσό συνολικού ύψους **7.388.883,14 €**

* ΚΑΕ 0311: Τέλη Καθαριότητας και ηλεκτροφωτισμού: 2.831.245,16 €
* ΚΑΕ 2111: Τακτικά έσοδα από τέλη καθαριότητας και ηλεκτροφωτισμού από παρελθόντα έτη που βεβαιώνονται για πρώτη φορά : 2.173.576,25 €
* KAE 3211: Τέλη καθαριότητας και φωτισμού: 82.280,21 €
* KAE 5113: Χρηματικό υπόλοιπο υπηρεσίας καθαριότητας 2020: 2.301.781,52 €

1. Για την περίοδο Αυγούστου – Δεκεμβρίου 2021 αναμένεται να εισπραχθεί ποσό συνολικού ύψους **3.597.178,59 €**
2. Κατά συνέπεια για το οικονομικό έτος 2021 το σύνολο των εσόδων του Δήμου για την υπηρεσία καθαριότητας, αναμένεται να ανέλθει **συνολικά στο ποσό των 10.986.061,73 €.**
3. ***Απολογιστικά Στοιχεία Δαπανών***

Σύμφωνα με τα στοιχεία που υπάρχουν από τα επίσημα βιβλία του δήμου, η εικόνα των δαπανών ανταποδοτικού χαρακτήρα έχει ως ακολούθως :

1. ***Απολογιστικά στοιχεία δαπανών Οικονομικού Έτους 2020***
2. Για το έτος 2020, οι δαπάνες που αφορούσαν την παροχή υπηρεσιών καθαριότητας για το Δήμο ήταν ποσό συνολικού ύψους **9.761.136,05 €**.

Στο σύνολο των δαπανών, που πραγματοποιήθηκαν για το έτος 2020 και αφορούσαν την υπηρεσία καθαριότητας και φωτισμού, περιλαμβάνεται και το ποσό των **729.102,84 €**, το οποίο πληρώθηκε από άλλες υπηρεσίες, αλλά αφορά πραγματικά τις δαπάνες της καθαριότητας.

* ΚΑΔ 00.6222: Τηλεφωνικά, τηλεγραφικά και τηλετυπία τέλη εσωτερικού : 3.239,51 € (ποσοστό 7%)
* ΚΑΔ 00.6331.0002: Τέλη τεχνικού ελέγχου ΚΤΕΟ: 2.650,00 €
* Ποσοστό 20% εκ των ΚΑΔ 00.6511.001, 00.6516, 00.6521.001 και 00.6526, οι οποίοι αφορούν την αποπληρωμή δανείου που σχετίζεται με τις υπηρεσίες καθαριότητας: 200.416,47 €
* ΚΑΔ 10.60: Αμοιβές και έξοδα προσωπικού: 372.796,87 € (ποσοστό 30%)
* ΚΑΔ 00.6715.0012: Επιχορήγηση δημοτικών ή κοινοτικών ΝΠΔΔ: 150.000,00 €

1. Για την περίοδο Ιανουαρίου – Ιουλίου 2020, οι δαπάνες που αφορούσαν την παροχή υπηρεσιών καθαριότητας για το Δήμο ήταν ποσoύ συνολικού ύψους  **4.387.792,02 €**

Στο σύνολο των δαπανών, που πραγματοποιήθηκαν την ως άνω περίοδο και αφορούσαν την υπηρεσία καθαριότητας και φωτισμού, περιλαμβάνεται και το ποσό των  **382.774,12 €,** το οποίο πληρώθηκε από άλλες υπηρεσίες, αλλά αφορά πραγματικά τις δαπάνες της καθαριότητας.

* ΚΑΔ 00.6222: Τηλεφωνικά, τηλεγραφικά και τηλετυπία τέλη εσωτερικού : 1.909,91 € (ποσοστό 7%)
* ΚΑΔ 00.6331.0002: Τέλη τεχνικού ελέγχου ΚΤΕΟ: 1.950,00 €
* Ποσοστό 20% εκ των ΚΑΔ 00.6511.001, 00.6516, 00.6521.001 και 00.6526, οι οποίοι αφορούν την αποπληρωμή δανείου που σχετίζεται με τις υπηρεσίες καθαριότητας: 116.602,98 €
* ΚΑΔ 10.60: Τακτικές αποδοχές μονίμων υπαλλήλων που απασχολούνται με θέματα της υπηρεσίας καθαριότητας : 112.311,24 € (ποσοστό 30%)
* ΚΑΔ 00.6715.0012: Επιχορήγηση δημοτικών ή κοινοτικών ΝΠΔΔ: 150.000,00 €

1. ***Απολογιστικά στοιχεία και προβλέψεις δαπανών Οικονομικού Έτους 2021***
2. Για την περίοδο Ιανουαρίου – Ιουλίου 2021, οι δαπάνες που αφορούσαν την παροχή υπηρεσιών καθαριότητας για το Δήμο ήταν ποσό συνολικού ύψους **5.064.380,89 €.**

Στο σύνολο των δαπανών, που πραγματοποιήθηκαν την ως άνω περίοδο και αφορούσαν την υπηρεσία καθαριότητας και φωτισμού, περιλαμβάνεται και το ποσό των **446.363,55 €,** το οποίο πληρώθηκε από άλλες υπηρεσίες, αλλά αφορά πραγματικά τις δαπάνες της καθαριότητας.

* ΚΑΔ 00.6222: Τηλεφωνικά, τηλεγραφικά και τηλετυπία τέλη εσωτερικού : 2.299,91 € (ποσοστό 7%)
* ΚΑΔ 00.6331.0002: Τέλη τεχνικού ελέγχου ΚΤΕΟ: 1.250,00 €
* Ποσοστό 20% εκ των ΚΑΔ 00.6511.0001, 00.6516, 00.6521.0001 και 00.6526, οι οποίοι αφορούν την αποπληρωμή δανείου που σχετίζεται με τις υπηρεσίες καθαριότητας: 115.535,77 €
* ΚΑΔ 10.60: Τακτικές αποδοχές μονίμων υπαλλήλων που απασχολούνται με θέματα της υπηρεσίας καθαριότητας : 227.277,86 € (ποσοστό 30%)
* ΚΑΔ 00.6715.0012: Ποσοστό μισθοδοσίας των εργαζομένων της καθαριότητας που παρέχουν τις υπηρεσίες τους στο ΝΠΔΔ ΔΗΜΟΤΙΚΟΣ ΟΡΓΑΝΙΣΜΟΣ ΠΡΟΣΧΟΛΙΚΗΣ ΑΓΩΓΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ : 100.000,00 €

1. Οι αντίστοιχες ανάγκες για την περίοδο Αυγούστου – Δεκεμβρίου 2021 αναμένεται να ανέλθουν στο ύψος των **3.971.051,43 €.**
2. Κατά συνέπεια για το οικονομικό έτος 2021 το σύνολο των δαπανών του Δήμου για την κάλυψη των αναγκών καθαριότητας και ηλεκτροφωτισμού αναμένεται να ανέλθει **συνολικά στο ποσό των 9.035.432,32 €.**

**Ανακεφαλαιώνοντας, οι συνολικές εισπράξεις του Δήμου Μοσχάτου-Ταύρου, για το οικονομικό έτος 2021, οι οποίες αναμένεται να ανέλθουν στο ύψος των 10.986.061,73 €, δεν ισοσκελίζουν με το σύνολο των δαπανών οι οποίες αναμένεται να ανέλθουν στο ύψος των 9.035.432,32 €, δημιουργώντας χρηματικό υπόλοιπο ύψους 1.950.629,41 €, το οποίο θα μεταφερθεί στην οικονομική χρήση του 2022 σε ΚΑΕ 5113 και θα χρησιμοποιηθεί προκειμένου να καλυφθούν οι αυξημένες δαπάνες της υπηρεσίας καθαριότητας και ηλεκτροφωτισμού.**

1. **Στοιχεία για την κατάρτιση του Προϋπολογισμού έτους 2022**
2. ***Προβλέψεις εσόδων ανταποδοτικού χαρακτήρα οικονομικού έτους 2022***

Σύμφωνα με την κείμενη νομοθεσία, και ειδικότερα από τις διατάξεις της παραγράφου 4 του άρθρου 1 του νόμου 25/75, όπως τροποποιήθηκε και ισχύει με την παρ. 2 του άρθρου 185 του Ν.4555/18, οι συντελεστές του ενιαίου ανταποδοτικού τέλους, που καθορίζονται με την απόφαση της παραγράφου 1 διακρίνονται σε γενικούς και ειδικούς συντελεστές.

Οι γενικοί συντελεστές είναι ανεξάρτητοι μεταξύ τους, τρεις (3) κατ’ ελάχιστον και διαφοροποιούνται ανάλογα με τη χρήση κάθε ακινήτου ως εξής: α) ακίνητα που χρησιμοποιούνται αποκλειστικά για κατοικία, β) ακίνητα που χρησιμοποιούνται για κοινωφελείς, μη κερδοσκοπικούς και φιλανθρωπικούς σκοπούς, γ) ακίνητα που χρησιμοποιούνται για την άσκηση πάσης φύσης οικονομικής δραστηριότητας.

Πέρα των ανωτέρω γενικών συντελεστών, το δημοτικό συμβούλιο δύναται να ορίσει ειδικούς συντελεστές, ως διαβαθμίσεις των γενικών συντελεστών, για συγκεκριμένες κατηγορίες ακινήτων, υπό την προϋπόθεση, ότι αυτό αιτιολογείται ειδικώς λόγω της επιφάνειας, της χρήσης τους ή της γεωγραφικής ζώνης στην οποία βρίσκονται ή άλλων ιδιαίτερων αντικειμενικών χαρακτηριστικών τους.

Σε κάθε περίπτωση, κατά τον καθορισμό των γενικών και ειδικών συντελεστών λαμβάνονται υπόψη οι ιδιότητες των ακινήτων, όπως εμβαδό, στεγασμένο ή μη, χρόνος χρήσης, ο βαθμός κατά τον οποίο τα ακίνητα επιβαρύνουν τις παρεχόμενες από τον οικείο δήμο ανταποδοτικές υπηρεσίες, καθώς και την ευρύτερη λειτουργία αυτού.

Ο εκάστοτε ανώτατος σε ύψος γενικός ή ειδικός συντελεστής δεν μπορεί να οριστεί πέραν του δεκαπλασίου του γενικού συντελεστή της κατοικίας.

Στο σημείο αυτό, θα πρέπει να αναφερθεί ότι σύμφωνα με την υπ’ αριθμόν 134**/2020** απόφαση του Δημοτικού Συμβουλίου, τα τέλη καθαριότητας και φωτισμού για το έτος 2021, είχαν διαμορφωθεί ως ακολούθως:

|  |  |
| --- | --- |
| Γενικοί Συντελεστές για ΔΕΔΔΗΕ | Συντελεστής |
| Οικίες | 1,02 **€ / τ.μ. ετησίως** |
| Κοινωφελής, μη κερδοσκοπική και φιλανθρωπική χρήση | 2,00 € / τ.μ. ετησίως |
| Άσκηση πάσης φύσεως οικονομική δραστηριότητα | 4,70 € / τ.μ. ετησίως |
| Ειδικές κατηγορίες Μοσχάτου | Συντελεστής |
| Οικίες | 1,02 **€ / τ.μ. ετησίως** |
| Καταστήματα – Επιχειρήσεις (Στεγασμένοι & αστέγαστο χώροι από 0-250 τ.μ.) | 2,61 **€ / τ.μ. ετησίως** |
| Καταστήματα – Επιχειρήσεις (Στεγασμένοι & αστέγαστοι χώροι από 251-500 τ.μ.) | 3,70 **€ / τ.μ. ετησίως** |
| Καταστήματα – Επιχειρήσεις (Στεγασμένοι & αστέγαστοι χώροι από 501-6.000 τ.μ.) | 4,70 **€ / τ.μ. ετησίως** |
| Στεγασμένοι χώροι επιχειρήσεων (6.000-άνω τ.μ.) | 2,76 **€ / τ.μ. ετησίως** |

|  |  |
| --- | --- |
| Κατηγορίες Ταύρου | Συντελεστής |
| Οικίες | 1,02 **€ / τ.μ. ετησίως** |
| Καταστήματα – Επιχειρήσεις (Στεγασμένοι & αστέγαστο χώροι από 0-250 τ.μ.) | 2,61 **€ / τ.μ. ετησίως** |
| Καταστήματα – Επιχειρήσεις (Στεγασμένοι & αστέγαστοι χώροι από 251-500 τ.μ.) | 3,70 € / τ.μ. ετησίως |
| Καταστήματα – Επιχειρήσεις (Στεγασμένοι & αστέγαστοι χώροι από 501-6.000 τ.μ.) | 4,70 **€ / τ.μ. ετησίως** |
| Στεγασμένοι χώροι άνω των 6.000 τ.μ. | 2,76 **€ / τ.μ. ετησίως** |
| Κατηγορίες Μοσχάτου - Ταύρου | Συντελεστής |
| Αστέγαστοι χώροι άνω των 6.000 τ.μ. | 1,38 **€ / τ.μ. ετησίως** |
| Στεγασμένοι χώροι στάθμευσης επιχειρήσεων | 1,70 € / τ.μ. ετησίως |
| Κοινωφελής, μη κερδοσκοπική και φιλανθρωπική χρήση από 0-250 τ.μ. | 2,00 € / τ.μ. ετησίως |
| Κοινωφελής, μη κερδοσκοπική και φιλανθρωπική χρήση από 251-500 τ.μ. | 3,00 € / τ.μ. ετησίως |
| Κοινωφελής, μη κερδοσκοπική και φιλανθρωπική χρήση από 501-6.000 τ.μ. | 4,50 € / τ.μ. ετησίως |
| Κοινωφελής, μη κερδοσκοπική και φιλανθρωπική χρήση από 6.001 και πάνω τ.μ. | 2,60 € / τ.μ. ετησίως |

Σύμφωνα με τους ανωτέρω καθοριζόμενους συντελεστές και το σύνολο των τ.μ. που κοινοποιούνται από τους παρόχους ηλεκτρικής ενέργειας, η πρόβλεψη των εσόδων για το 2022 έχει ως ακολούθως :

|  |  |  |  |
| --- | --- | --- | --- |
| **Κατηγορία χώρων (Μοσχάτο)** | **Τ.Μ.** | **ΤΙΜΗ ΑΝΑ Τ.Μ.** | **Προβλεπόμενα Έσοδα** |
| Οικίες | 1.208.803,00 | 1,02 € / τ.μ. | 1.232.979,06 € |
| Καταστήματα – Επιχειρήσεις (Στεγασμένοι & αστέγαστο χώροι από 0-250 τ.μ.) | 138.571,00 | 2,61 € / τ.μ. | 361.670,31 € |
| Καταστήματα – Επιχειρήσεις (Στεγασμένοι & αστέγαστοι χώροι από 251-500 τ.μ.) | 229.327,00 | 3,70 € / τ.μ. | 848.509,90 € |
| Καταστήματα – Επιχειρήσεις (Στεγασμένοι & αστέγαστοι χώροι από 501-6.000 τ.μ.) | 373.234,00 | 4,70 € / τ.μ. | 1.754.199,80 € |
| Στεγασμένοι χώροι επιχειρήσεων (6.000-άνω τ.μ.) | 52.157,00 | 2,76 € / τ.μ. | 143.953,32 € |
| ***Σύνολο*** | | | ***4.341.312,39 €*** |

|  |  |  |  |
| --- | --- | --- | --- |
| **Κατηγορία χώρων (Ταύρος)** | **Τ.Μ.** | **ΤΙΜΗ ΑΝΑ Τ.Μ.** | **Προβλεπόμενα Έσοδα** |
| Οικίες | 602.877,00 | 1,02 € / τ.μ. | 614.934,54 € |
| Καταστήματα – Επιχειρήσεις (Στεγασμένοι & αστέγαστο χώροι από 0-250 τ.μ.) | 85.956,00 | 2,61 € / τ.μ. | 224.345,16 € |
| Καταστήματα – Επιχειρήσεις (Στεγασμένοι & αστέγαστοι χώροι από 251-500 τ.μ.) | 126.372,00 | 3,70 € / τ.μ. | 467.576,40 € |
| Καταστήματα – Επιχειρήσεις (Στεγασμένοι & αστέγαστοι χώροι από 501-6.000 τ.μ.) | 521.265,00 | 4,70 € / τ.μ. | 2.449.945,50 € |
| Στεγασμένοι χώροι επιχειρήσεων (6.000-άνω τ.μ.) | 184.895,00 | 2,76 € / τ.μ. | 510.310,20 € |
| ***Σύνολο*** | | | **4.267.111,80 €** |
| **Κατηγορίες Μοσχάτο-Ταύρος** | **Τ.Μ.** | **ΤΙΜΗ ΑΝΑ ΤΜ** | **ΠΡΟΒΛΕΠΟΜΕΝΑ ΕΣΟΔΑ** |
| Αστέγαστοι χώροι άνω των 6.000 τ.μ. | 99.258,00 | 1,38 € / τ.μ. | 136.977,42 € |
| Στεγασμένοι χώροι στάθμευσης επιχειρήσεων | 14.428,00 | 1,70€ / τ.μ. | 24.527,60 € |
| Κοινωφελής, μη κερδοσκοπική και φιλανθρωπική χρήση από 251-500 τ.μ. | 318,00 | 3,00 € / τ.μ. | 954,00 € |
| ***Σύνολο*** | | | **162.459,02 €** |
| ***Γενικό Σύνολο Εσόδων Δήμου*** | | | ***8.770.883,21 €*** |

Ωστόσο συνυπολογίζοντας και άλλους κωδικούς εσόδων που αφορούν την υπηρεσία καθαριότητας και ηλεκτροφωτισμού, το προβλεπόμενο ύψος των εσόδων για το έτος 2022, αναμένεται να ανέλθει στο **ύψος των 11.844.417,73 €**

* ΚΑΕ 0311: Τέλη Καθαριότητας και ηλεκτροφωτισμού: 6.450.000,00 €
* ΚΑΕ 2111: Τακτικά έσοδα από τέλη καθαριότητας και ηλεκτροφωτισμού από παρελθόντα έτη που βεβαιώνονται για πρώτη φορά : 2.550.000,00 €
* KAE 3211: Τέλη καθαριότητας και φωτισμού: 888.288,32 €
* ΚΑΕ 5113: Χρηματικό υπόλοιπο υπηρεσίας καθαριότητας έτους 2021: 1.950.629,41 €

1. ***Προβλέψεις δαπανών ανταποδοτικού χαρακτήρα οικονομικού έτους 2022***

Οι αρμόδιες υπηρεσίες λαμβάνοντας υπόψη τους τα ανωτέρω στοιχεία, κατάρτισαν τον ακόλουθο πίνακα με τις προβλεπόμενες δαπάνες που αφορούν τη λειτουργία της υπηρεσίας καθαριότητας και φωτισμού και απαιτείται να καλυφθούν από τα αντίστοιχα έσοδα της υπηρεσίας καθαριότητας:

|  |  |  |
| --- | --- | --- |
| **KAE** | **Περιγραφή** | **Π/Υ 2022** |
| 20.6011 | Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα) | 2.015.000,00 € |
| 20.60120001 | Αποζημίωση υπερωριακής απασχόλησης για εξαιρέσιμες ημέρες και νυκτερινές ώρες | 250.000,00 € |
| 20.6021 | Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα) | 645.000,00 € |
| 20.60220001 | Αποζημίωση υπερωριακής εργασίας και για εξαιρέσιμες ημέρες και νυκτερινές ώρες | 60.000,00 € |
| 20.6041.0001 | Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα) | 718.244,00 € |
| 20.6041.0002 | Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα) Προγραμμα ΟΑΕΔ 55-67 | 36.000,00 € |
| 20.60420001 | Αποζημίωση υπερωριακής εργασίας και για εξαιρέσιμες ημέρες και νυκτερινές ώρες | 40.000,00 € |
| 20.60510002 | Εργοδοτικές εισφορές τομέα υγείας | 93.000,00 € |
| 20.60510013 | Εργοδοτική εισφορά ΕΦΚΑ σύνταξης | 270.000,00 € |
| 20.60510014 | Εργοδοτική εισφορά ΕΤΕΑΕΠ επικουρικό | 75.000,00 € |
| 20.60520001 | Εργοδοτικές εισφορές υπερ ΕΦΚΑ (πρώην ΙΚΑ) υπαλλήλων με σύμβαση αορίστου χρόνου | 175.000,00 € |
| 20.6054.0002 | Εργοδοτικές εισφορές ΕΦΚΑ (πρώην ΙΚΑ) Προγράμματος ΟΑΕΔ 55-67 ετών | 38.000,00 € |
| 20.60540001 | Εργοδοτικές εισφορές υπέρ ΕΦΚΑ (πρώην ΙΚΑ) εκτάκτων υπαλλήλων | 186.000,00 € |
| 20.60560002 | Ετήσια εισφορά υπέρ ΤΠΔΥ | 55.663,31 € |
| 20.60610002 | ΝΕΑ ΣΥΜΒΑΣΗ: Προμήθεια ειδών προστασίας εργαζομένων | 185.000,00 € |
| 20.60610004 | Έξοδα προσωπικού από προμήθειες-παροχές σε είδος (Μ.Α.Π.-γάλα παρελθόντων ετών) | 70.000,00 € |
| 20.6062 | Έξοδα κηδείας αποβιούντων υπαλλήλων (άρθρο 112Ν.118/81) | 500,00 € |
| 20.60630001 | Προληπτικές ιατρικές εξετάσεις προσωπικού | 36.266,94 € |
| 20.60630003 | Υποχρεωτικός εμβολιασμός προσσωπικού | 10.000,00 € |
| 20.60630006 | ΝΕΑ ΣΥΜΒΑΣΗ: Προμήθεια γάλακτος | 134.355,10 € |
| 20.61170002 | Υπηρεσίες επικαιροποίησης - αποτύπωσης ηλεκτρολογικού δικτύου & καταγραφή των δεδομένων | 1.000,00 € |
| 20.61170003 | Δαπάνες για την παροχή χημικών τουαλετών για τις ανάγκες του Δήμου | 5.000,00 € |
| 20.61170005 | Υπηρεσίες Γεωγραφικών Πληροφοριών Ακινήτου | 1.000,00 € |
| 20.61170007 | Έκδοση πιστοποιητικών ελέγχου ανυψωτικών μηχανημάτων | 2.000,00 € |
| 20.61170009 | ΝΕΑ ΣΥΜΒΑΣΗ 2021 Δαπάνες καθαρισμού φρεατίων υδροσυλλογής | 24.800,00 € |
| 20.61170010 | Υποστήριξη και οργάνωση για τη λειτουργία της Δημοτικής Συγκοινωνίας | 1.000,00 € |
| 20.61170011 | Υπηρεσίες οργάνωσης γεωγραφικών πληροφοριών υπηρεσίας περιβαλλοντικής, κυκλικής οικονομίας και ανακύκλωσης | 18.000,00 € |
| 20.61420007 | Μεταφορά-ανακύκλωση Α.Ε.Κ. (οικοδομικά απόβλητα) | 24.800,00 € |
| 20.61420008 | Αποδοχή ανεπεξέργαστων αστικών ογκωδών αποβλήτων | 125.252,40 € |
| 20.61420009 | Υποστήριξη της ωρίμανσης δράσεων ενεργειακής αναβάθμισης σε κτίρια του Δήμου Μοσχάτου-Ταύρου (πρόγραμμα "ΗΛΕΚΤΡΑ") | 18.600,00 € |
| 20.61420010 | Επείγουσες απολυμάνσεις κτιρίων και κοινόχρηστων χώρων ενόψει των μέτρων για τον περιορισμό εξάπλωσης του ιού COVID-19 | 24.600,00 € |
| 20.6151 | Δικαιώματα τρίτων (ΔΕΗ κ.λπ.)από την είσπραξη τελών και φόρων | 240.000,00 € |
| 20.61620002 | Συντήρηση και επισκευή ηλεκτρονικού συστήματος εισόδου - εξόδου χώρου στάθμευσης κάτω από την οδογέφυρα | 2.000,00 € |
| 20.61620003 | Δαπάνες σήμανσης οχημάτων και εξοπλισμού | 2.000,00 € |
| 20.61620004 | ΠΟΛΥΕΤΗΣ Καθαρισμός και απολύμανση χώρων υγειονομικού ενδιαφέροντος κατόπιν εισαγγελικών παραγγελιών | 14.174,44 € |
| 20.61620009 | Συμμετοχή στην πλατφόρμα FOLLOWGREEN για την ενημέρωση και ευαισθητοποίηση των δημοτών για τη διαχείριση των απορριμμάτων | 14.552,00 € |
| 20.61620010 | ΝΕΑ ΣΥΜΒΑΣΗ Καθαρισμός και απολύμανση ιδιωτικών χώρων υψηλού υγειονομικού κινδύνου για λόγους δημόσιας υγείας | 28.000,00 € |
| 20.61620011 | Καθαρισμός οικοπέδων | 30.000,00 € |
| 20.61620012 | Διαμόρφωση, αποκατάσταση και προετοιμασία για την εγκατάσταση των πράσινων σημείων στο οικόπεδο επί της οδού Σαλαμηνίας | 35.000,00 € |
| 20.6211 | Αντίτιμο ηλεκτρικού ρεύματος για φωτισμό οδών, Πλατειών και κοινοχρήστων χώρων και παραγωγικής διαδικασίας | 850.229,99 € |
| 20.62310001 | Ενοικίαση οικοπέδου για τη διαχείριση Ογκωδών Αστικών Αποβλήτων | 20.000,00 € |
| 20.62440001 | Leasing απορριμματοφόρων τύπου πρέσσας χωρητικότητας 16κμ | 134.961,60 € |
| 20.62440002 | Leasing ανατρεπόμενων φορτηγών μικτού φορτίου 19τν | 169.185,60 € |
| 20.6252 | Ασφάλιστρα μηχανημάτων - Τεχνικών εγκαταστάσεων | 15.000,00 € |
| 20.6253 | Ασφάλιστρα μεταφορικών μέσων | 40.000,00 € |
| 20.62610001 | Συντήρηση και επισκευή δημοτικού γκαράζ | 5.000,00 € |
| 20.62620002 | Συντήρηση και επέκταση φωτισμού οδών - πλατειών - παιδικών χαρών και κήπων | 1.000,00 € |
| 20.62620003 | ΠΟΛΥΕΤΗΣ: Συντήρηση ηλεκτρικών εγκαταστάσεων | 2.000,00 € |
| 2062620006 | Συντήρηση και αντικατάσταση ΠΙΛΑΡ σε κοινόχρηστους δρόμους του Δήμου | 24.800,00 € |
| 20.62620007 | ΝΕΑ ΣΥΜΒΑΣΗ: Συντήρηση ηλεκτρικών εγκαταστάσεων | 1.995,16 € |
| 20.62620008 | ΝΕΑ ΣΥΜΒΑΣΗ 2021 Συντήρηση πίλαρ | 6.000,00 € |
| 20.62630002 | Συντήρηση και επισκευή ελαστικών οχημάτων | 2.000,00 € |
| 20.62630003 | Δαπάνες έκδοσης βεβαιώσεων ηλεκτρονικών ταχογράφων | 3.000,00 € |
| 20.62630004 | ΠΟΛΥΕΤΗΣ Δαπάνες καθαρισμού αυτοκινήτων υπηρεσίας καθαριότητας | 37.200,00 € |
| 20.62630006 | ΝΕΑ ΣΥΜΒΑΣΗ: Συντήρηση κι επισκευή μεταφορικών μέσων | 229.999,60 € |
| 20.62640004 | ΝΕΑ ΣΥΜΒΑΣΗ:Συντήρηση κι επισκευή λοιπών μηχανημάτων | 109.999,41 € |
| 20.62650001 | Συντήρηση και επισκευή κάδων, χειραμαξιων κ.λ.π. | 500,00 € |
| 20.62650002 | Συντήρηση και επισκευή λοιπού εξοπλισμού | 1.000,00 € |
| 20.62660001 | Συντήρηση και αναβάθμιση λογισμικού συστήματος διαχείρισης ηλεκτροφωτισμού σε κοινόχρηστους χώρους | 7.000,00 € |
| 20.62660003 | Συντήρηση και φιλοξενία ηλεκτρονικής πλατφόρμας διαχείρισης στόλου αυτοκινήτων | 6.500,00 € |
| 20.62790001 | Ενεργειακή αναβάθμιση - αυτοματοποίηση συστήματος ηλεκτροφωτισμού κοινοχρήστων χώρων με εξοικονόμηση ενέργειας | 1.000,00 € |
| 20.63220001 | Τέλη κυκλοφορίας οχημάτων | 22.000,00 € |
| 20.6323 | Τέλη χρήσης μηχανημάτων έργων | 6.000,00 € |
| 20.6414 | Μεταφορές εν γένει | 1.000,00 € |
| 20.66110001 | Προμήθεια ειδικών αυτοκόλλητων ετικετών με τις μοναδικές σημάνσεις QRκώδικα για την ταυτοποίηση δημοτών μέσω χρωματικής κωδικοποίησης της διαλογής των απορριμμάτων | 2.000,00 € |
| 20.6633 | Προμήθεια χημικού υλικού (Απολυμαντικά, χημικά, κ.λ.π.) | 14.000,00 € |
| 20.6635.000… | ΝΕΑ ΣΥΜΒΑΣΗ 2022-2023 Προμήθεια πλαστικών σάκων απορριμμάτων | 40.000,00 € |
| 20.66350004 | ΠΟΛΥΕΤΗΣ Προμήθεια ειδών υγιεινής και καθαριότητας | 10.000,00 € |
| 20.66350006 | Κατεπείγουσα προμήθεια απολυμαντικού-αντιβακτηριδιακού-αντισηπτικού υλικού για τον περιορισμό εξάπλωσης του ιού COVID-19 | 10.000,00 € |
| 20.66350007 | ΝΕΑ ΣΥΜΒΑΣΗ 2021 Προμήθεια πλαστικών σάκων απορριμμάτων | 29.846,55 € |
| 20.6641 | Προμήθεια καυσίμων και λιπαντικών για κίνηση μεταφορικών μέσων | 350.000,00 € |
| 20.66540001 | Προμήθεια υλικών απόσμησης για κάδους, απορριμματοφόρα, λαϊκές αγορές | 10.000,00 € |
| 20.66620002 | Προμήθεια σιδηρών εμποδίων( κολονάκια) | 3.000,00 € |
| 20.66620006 | Προμήθεια πίλαρ και ηλεκτρικών πινάκων | 2.000,00 € |
| 20.66620009 | Προμήθεια αναλωσίμων αναλογικών και ψηφιακών ταχογράφων | 5.000,00 € |
| 20.66620013 | ΝΕΑ ΣΥΜΒΑΣΗ: Προμήθεια υλικών ηλεκτροφωτισμού (σιδηροϊστοί, λαμπτήρες κ.λπ.) για συμπλήρωση ηλεκτροφωτισμού κοινοχρήστων χώρων | 44.962,40 € |
| 20.66620014 | ΝΕΑ ΣΥΜΒΑΣΗ: Προμήθεια λαμπτήρων, φωτιστικών σωμάτων και ηλεκτρολογικού υλικού | 99.962,97 € |
| 20.66620015 | ΝΕΑ ΣΥΜΒΑΣΗ: Προμήθεια διακοσμητικών φωτιστικών για πεζόδρομους, πλατείες, κοινόχρηστους χώρους κ.λπ. | 1.967,88 € |
| 20.66620016 | Προμήθεια υλικών περίφραξης | 3.000,00 € |
| 20.66710002 | ΠΟΛΥΕΤΗΣ: Προμήθεια ανταλλακτικών μεταφορικών μέσων | 160.000,00 € |
| 20.66710004 | ΠΟΛΥΕΤΗΣ: Προμήθεια ελαστικών | 201.006,48 € |
| 20.66730001 | Προμήθεια ανταλλακτικών κάδων | 12.000,00 € |
| 20.66810001 | Προμήθεια υλικών φαρμακείου για δημοτικά κτίρια | 3.000,00 € |
| 20.66810002 | Προμήθεια υλικών φαρμακείου για οχήματα | 3.000,00 € |
| 20.66990001 | Προμήθεια αναλωσίμων και μικροϋλικών επισκευής οχημάτων (πλην ανταλλακτικών) | 7.000,00 € |
| 20.67210001 | Εισφορά Δήμου υπέρ Ενιαίου Διαβαθμικού Συνδέσμου Νομού Αττικής | 1.103.423,25 € |
| 20.67210002 | Υπέρ ΕΔΣΝΑ για υπηρεσίες μεταφόρτωσης απορριμμάτων (χρήση εγκαταστάσεων ΣΜΑ Σχιστού) | 100.000,00 € |
| 20.67210003 | Εισφορά υπέρ Περιβαλλοντικού Συνδέσμου Δήμων Αθήνας-Πειραιά | 25.000,00 € |
| 20.71310001 | Προμήθεια εργαλείων συνεργείων καθαριότητας | 500,00 € |
| 20.71310002 | Προμήθεια ηλεκτρολογικών εργαλείων | 5.000,00 € |
| 20.71310003 | Προμήθεια εργαλείων συνεργείου αυτοκινήτων | 10.000,00 € |
| 20.71310005 | Προμήθεια φορτωτή | 115.000,00 € |
| 20.71320021 | ΠΟΛΥΕΤΗΣ Προμήθεια απορριμματοφόρου 16 κ.μ. (συμμετοχή Δήμου συμπληρωματικά με την επιχορήγηση απο "ΦΙΛΟΔΗΜΟ"') | 30.000,00 € |
| 20.71340004 | Προμήθεια μηχανογραφικού εξοπλισμού (hardware) | 5.000,00 € |
| 20.71350004 | Προμήθεια χειραμαξιών καλαθιών κλπ | 15.000,00 € |
| 20.71350005 | Λοιπές προμήθειες κεφαλαιακού εξοπλισμού | 10.000,00 € |
| 20.71350007 | Προμήθεια καλυμμάτων φορτηγών αυτ/των καθαριότητας | 4.000,00 € |
| 20.71350010 | Προμήθεια κάδων απορριμμάτων | 80.000,00 € |
| 20.71350013 | Προμήθεια καταγραφικού συστήματος ασφάλειας αυτοκινήτων | 8.000,00 € |
| 20.71350014 | ΝΕΑ ΣΥΜΒΑΣΗ: Προμήθεια και εγκατάσταση υπόγειων κάδων απορριμμάτων | 39.450,00 € |
| 20.71350019 | Προμήθεια στεγάστρου για την προφύλαξη των οχημάτων | 37.200,00 € |
| 20.71350020 | ΠΟΛΥΕΤΗΣ: Προμήθεια αστικού εξοπλισμού για την προστασία του περιβάλλοντος και της ποιότητας ζωής των πολιτών | 65.000,00 € |
| 20.71350021 | Προμήθεια κοντέινερ μεταφόρτωσης | 140.000,00 € |
| 20.71350022 | Προμήθεια υδραυλικής πρέσσας για μαρκούτσια | 8.000,00 € |
| 20.7135.0024 | Προμήθεια φωτοβολταϊκών συστημάτων για εξοικονόμηση ενέργειας | 50.000,00 € |
| 20.7135.0026 | Προμήθεια φυλακείου εισόδου στο αμαξοστάσιο | 15.000,00 € |
| 20.7135.0027 | Προμηθεια πιεστικού βενζινοκίνητου οχήματος | 3.000,00 € |
| 20.7135.0028 | Προμήθεια υδραυλικού γερανού τοποθετημένου επί απορριμματοφόρου | 34.000,00 € |
| 20.7325.0003 | ΠΟΛΥΕΤΗΣ: Εγκατάσταση ηλεκτροφωτισμού οδών, Πλατειών και εορταστικού φωτισμού | 34.943,20 € |
| 20.7413.0001 | Έρευνα σκοπιμότητας για τη Διαχείριση αποβλήτων & Ηλεκτρονική Διαχείριση Παραγόμενων αποβλήτων | 7.500,00 € |
| 20.8111.0002 | Έξοδα προσωπικού από προμήθειες - παροχές σε είδος | 13.427,12 € |
| 20.8113 | Αμοιβές και έξοδα τρίτων Παροχές τρίτων | 64.840,52 € |
| 20.8116 | Δαπάνες προμήθειας αναλωσίμων | 102.042,74 € |
| 20.8121 | Αγορές κτιρίων τεχνικών έργων και προμήθειες παγίων | 21.569,72 € |
| 20.8511 | Προβλέψεις μη είσπραξης εισπρακτέων υπολοίπων | 806.008,11 € |
| **ΣΥΝΟΛΟ ΔΑΠΑΝΩΝ ΥΠΗΡΕΣΙΩΝ ΚΑΘΑΡΙΟΤΗΤΑΣ ΚΑΙ ΗΛΕΚΤΡΟΦΩΤΙΣΜΟΥ** | | **11.366.830,49 €** |
| 00.6222 | Τηλεφωνικά (ποσοστό 7%) | 3.500,00 € |
| 00.6331.0002 | Δαπάνες ΚΤΕΟ | 5.000,00 € |
| 00.65 | Δάνεια (ποσοστό 20%) | 162.043,24 € |
| 10.60 | Μισθοδοσία διοικητικών υπαλλήλων που απασχολούνται στην καθαριότητα (ΠΟΣΟΣΤΟ 12%) | 157.044,00 € |
| 00.6715.0012 | Εργαζόμενοι καθαριότητας ΔΟΠΑΚΑ | 150.000,00 € |
| **ΣΥΝΟΛΟ ΔΑΠΑΝΩΝ ΛΟΙΠΩΝ ΥΠΗΡΕΣΙΩΝ ΠΟΥ ΑΦΟΡΟΥΝ ΑΝΤΑΠΟΔΟΤΙΚΑ ΚΑΘΑΡΙΟΤΗΤΑΣ** | | **477.587,24 €** |
| **ΓΕΝΙΚΟ ΣΥΝΟΛΟ ΠΡΟΒΛΕΠΟΜΕΝΩΝ ΔΑΠΑΝΩΝ** | | **11.844.417,73 €** |

Στο σύνολο των προβλεπόμενων δαπανών της υπηρεσίας 20, οι οποίες λαμβάνονται υπόψη στον ισοσκελισμό των ανταποδοτικών τελών της υπηρεσίας δεν περιλαμβάνονται δαπάνες οι οποίες είναι χρηματοδοτούμενες. Οι δαπάνες αυτές αναλύονται παρακάτω:

|  |  |  |
| --- | --- | --- |
| **ΚΑΕ** | **Περιγραφή** | **Π/Υ 2022** |
| 20.6041.0002 | Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα) Πρόγραμμα ΟΑΕΔ 55-67 | 108.000,00 € |
| 20.7135.0014 | ΝΕΑ ΣΥΜΒΑΣΗ: Προμήθεια και εγκατάσταση υπόγειων κάδων απορριμμάτων | 21.310,00 € |
| **ΣΥΝΟΛΟ ΧΡΗΜΑΤΟΔΟΤΟΥΜΕΝΩΝ ΔΑΠΑΝΩΝ ΥΠ. 20** | | **129.310,00 €** |

Οι δαπάνες που απαιτούνται για την κάλυψη των αναγκών της υπηρεσίας καθαριότητας και ηλεκτροφωτισμού για το έτος 2022, αναμένεται να ανέλθουν συνολικά στο ύψος των **11.844.417,73 €**

**Συμπεράσματα:**

**Συνεπώς, οι προβλεπόμενες συνολικές εισπράξεις του Δήμου Μοσχάτου-Ταύρου, για το οικονομικό έτος 2022, οι οποίες αναμένεται να ανέλθουν στο ύψος των 11.844.417,73 € υπερκαλύπτουν το σύνολο των προβλεπόμενων δαπανών, οι οποίες αναμένεται να ανέλθουν στο ύψος των 11.844.417,73 €, μη δημιουργώντας ανάγκη αναπροσαρμογής των καθορισμένων συντελεστών των τελών καθαριότητας.**

**Συνεπώς προτείνεται η διαμόρφωση των συντελεστών ως κάτωθι:**

|  |  |
| --- | --- |
| Γενικοί Συντελεστές για ΔΕΔΔΗΕ | Συντελεστής |
| Οικίες | 1,02 **€ / τ.μ. ετησίως** |
| Κοινωφελής, μη κερδοσκοπική και φιλανθρωπική χρήση | 2,00 € / τ.μ. ετησίως |
| Άσκηση πάσης φύσεως οικονομική δραστηριότητα | 4,70 € / τ.μ. ετησίως |
| Ειδικές κατηγορίες Μοσχάτου | Συντελεστής |
| Οικίες | 1,02 **€ / τ.μ. ετησίως** |
| Καταστήματα – Επιχειρήσεις (Στεγασμένοι & αστέγαστο χώροι από 0-250 τ.μ.) | 2,61 **€ / τ.μ. ετησίως** |
| Καταστήματα – Επιχειρήσεις (Στεγασμένοι & αστέγαστοι χώροι από 251-500 τ.μ.) | 3,70 **€ / τ.μ. ετησίως** |
| Καταστήματα – Επιχειρήσεις (Στεγασμένοι & αστέγαστοι χώροι από 501-6.000 τ.μ.) | 4,70 **€ / τ.μ. ετησίως** |
| Στεγασμένοι χώροι επιχειρήσεων (6.000-άνω τ.μ.) | 2,76 **€ / τ.μ. ετησίως** |
| Κατηγορίες Ταύρου | Συντελεστής |
| Οικίες | 1,02 **€ / τ.μ. ετησίως** |
| Καταστήματα – Επιχειρήσεις (Στεγασμένοι & αστέγαστο χώροι από 0-250 τ.μ.) | 2,61 **€ / τ.μ. ετησίως** |
| Καταστήματα – Επιχειρήσεις (Στεγασμένοι & αστέγαστοι χώροι από 251-500 τ.μ.) | 3,70 € / τ.μ. ετησίως |
| Καταστήματα – Επιχειρήσεις (Στεγασμένοι & αστέγαστοι χώροι από 501-6.000 τ.μ.) | 4,70 **€ / τ.μ. ετησίως** |
| Στεγασμένοι χώροι άνω των 6.000 τ.μ. | 2,76 **€ / τ.μ. ετησίως** |
| Κατηγορίες Μοσχάτου - Ταύρου | Συντελεστής |
| Αστέγαστοι χώροι άνω των 6.000 τ.μ. | 1,38 **€ / τ.μ. ετησίως** |
| Στεγασμένοι χώροι στάθμευσης επιχειρήσεων | 1,70 € / τ.μ. ετησίως |
| Εργοταξιακές παροχές | 1,50 € / τ.μ. ετησίως |
| Κοινωφελής, μη κερδοσκοπική και φιλανθρωπική χρήση από 0-250 τ.μ. | 2,00 € / τ.μ. ετησίως |
| Κοινωφελής, μη κερδοσκοπική και φιλανθρωπική χρήση από 251-500 τ.μ. | 3,00 € / τ.μ. ετησίως |
| Κοινωφελής, μη κερδοσκοπική και φιλανθρωπική χρήση από 501-6.000 τ.μ. | 4,50 € / τ.μ. ετησίως |
| Κοινωφελής, μη κερδοσκοπική και φιλανθρωπική χρήση από 6.001 και πάνω τ.μ. | 2,60 € / τ.μ. ετησίως |

1. **Απαλλασσόμενες κατηγορίες (σε περίπτωση που δε γίνονται απαλλαγές θα πρέπει να αφαιρεθεί.)**

Υπενθυμίζουμε ότι, εξακολουθεί να ισχύει η διάταξη της παραγράφου 1 του άρθρου 5 του Ν.3345/16-06-2005 όπως τροποποιήθηκε από το άρθρο 222 του Ν.4555/18 και το άρθρο 103 του Ν.4604/19, η οποία ορίζει ως υποχρεωτική την πλήρη απαλλαγή από το τέλος καθαριότητας των ακινήτων, στα οποία διακόπτεται η ηλεκτροδότηση, από την ημερομηνία υποβολής δήλωσης του ιδιοκτήτη τους ή του νόμιμου εκπροσώπου αυτού προς τον οικείο δήμο ότι δεν ηλεκτροδοτούνται και ότι δεν πρόκειται να χρησιμοποιηθούν (ισχύει και για ακίνητα τα οποία δεν έχουν ηλεκτροδοτηθεί ποτέ). Πρόκειται για κατηγορία ακινήτων, στεγασμένων ή μη, που δεν ηλεκτροδοτούνται και δεν χρησιμοποιούνται, δηλαδή δεν εκμισθώνονται, δεν ιδιοκατοικούνται ούτε γίνεται χρήση τους με οποιοδήποτε άλλο τρόπο.

Σύμφωνα με την παράγραφο 3 του άρθρου 202 του Ν.3463/06, όπως αντικαταστάθηκε με την παρ. 3 του άρθρου 13 του Ν.4368/16 και το άρθρο 12 του Ν.4558/18, με απόφαση του δημοτικού συμβουλίου, που λαμβάνεται με την απόλυτη πλειοψηφία του αριθμού των μελών του, είναι δυνατή η μείωση δημοτικών φόρων ή τελών ή η απαλλαγή από αυτούς για τους απόρους, τα άτομα με αναπηρίες, τους πολύτεκνους, τους τρίτεκνους, τις μονογονεϊκές οικογένειες και τους μακροχρόνια ανέργους, όπως η ιδιότητα των ανωτέρω οριοθετείται αντίστοιχα από την κείμενη νομοθεσία, καθώς και τους δικαιούχους του Κοινωνικού Εισοδήματος Αλληλεγγύης του άρθρου 235 του Ν.4389/16.

Με την ίδια απόφαση μπορεί να τίθενται και εισοδηματικά κριτήρια για τη χορήγηση της ως άνω μείωσης ή απαλλαγής. Η επίπτωση στα έσοδα του Δήμου που προκύπτει από τη λήψη της απόφασης του πρώτου εδαφίου της παρούσας αποτυπώνεται υποχρεωτικά και λαμβάνεται υπόψη κατά την κατάρτιση του προϋπολογισμού του έτους εφαρμογής της, σύμφωνα με τις εκάστοτε ισχύουσες διατάξεις. Ειδικά για την ευπαθή κοινωνική ομάδα των ατόμων με αναπηρία συμπεριλαμβανομένων και των οικογενειών που έχουν στη φροντίδα τους άτομα με αναπηρία, σε περίπτωση λήψης εισοδηματικών κριτηρίων λαμβάνεται υπόψη το πρόσθετο κόστος που απαιτείται για την κάλυψη των αναγκών αναπηρίας. Στο εισοδηματικό κριτήριο που αφορά στην ανωτέρω κοινωνική ομάδα θα πρέπει να υπολογίζεται μόνο το φορολογητέο εισόδημα, ώστε να μην προσμετρούνται τα πάσης φύσεως επιδόματα αναπηρίας (προνοιακά επιδόματα, εξωιδρυματικό επίδομα, επίδομα κίνησης, διατροφικό επίδομα νεφροπαθών και μεταμοσχευμένων συμπαγών οργάνων κ.λπ.) τα οποία είναι αφορολόγητα.

Ως εκ τούτου, ισχύει η υπ’ αριθ. 10/2018 απόφαση Δημοτικού Συμβουλίου Μοσχάτου-Ταύρου, σύμφωνα με την οποία οι απαλλασσόμενες κατηγορίες έχουν ως εξής:

|  |  |
| --- | --- |
| **ΚΑΤΗΓΟΡΙΕΣ** | **ΑΠΑΛΛΑΓΕΣ** |
| **ΑΠΟΡΟΙ** | ΠΛΗΡΗΣ ΑΠΑΛΛΑΓΗ |
| **ΠΟΛΥΤΕΚΝΟΙ** | * ΠΛΗΡΗΣ ΑΠΑΛΛΑΓΗ ΓΙΑ ΟΙΚΟΓ. ΦΟΡΟΛΟΓΗΤΕΟ ΕΙΣΟΔΗΜΑ ΜΕΧΡΙ 12.000,00 € |
| * 50% ΑΠΑΛΛΑΓΗ ΓΙΑ ΟΙΚΟΓ. ΦΟΡΟΛΟΓΗΤΕΟ ΕΙΣΟΔΗΜΑ ΤΙΣ 12.000,01 € ΜΕΧΡΙ 30.000,00 € |
| **ΑΜΕΑ 67% ΚΑΙ ΑΝΩ** | * ΠΛΗΡΗΣ ΑΠΑΛΛΑΓΗ ΓΙΑ ΟΙΚΟΓ. ΦΟΡΟΛΟΓΗΤΕΟ ΕΙΣΟΔΗΜΑ ΜΕΧΡΙ 12.000,00 € |
| * 50% ΑΠΑΛΛΑΓΗ ΓΙΑ ΟΙΚΟΓ. ΦΟΡΟΛΟΓΗΤΕΟ ΕΙΣΟΔΗΜΑ ΤΙΣ 12.000,01 € ΜΕΧΡΙ 18.000,00 € |
|
| **ΑΜΕΑ 80% ΚΑΙ ΑΝΩ** | * ΠΛΗΡΗΣ ΑΠΑΛΛΑΓΗ ΓΙΑ ΟΙΚΟΓ. ΦΟΡΟΛΟΓΗΤΕΟ ΕΙΣΟΔΗΜΑ ΜΕΧΡΙ 25.000,00 € |
| **ΤΡΙΤΕΚΝΟΙ** | * ΠΛΗΡΗΣ ΑΠΑΛΛΑΓΗ ΓΙΑ ΟΙΚΟΓ. ΦΟΡΟΛΟΓΗΤΕΟ ΕΙΣΟΔΗΜΑ ΜΕΧΡΙ 12.000,00 € |
| * 50% ΑΠΑΛΛΑΓΗ ΓΙΑ ΟΙΚΟΓ. ΦΟΡΟΛΟΓΗΤΕΟ ΕΙΣΟΔΗΜΑ ΤΙΣ 12.000,01 € ΜΕΧΡΙ 25.000,00 € |
| **ΜΟΝΟΓΟΝΕΪΚΕΣ** | * ΠΛΗΡΗΣ ΑΠΑΛΛΑΓΗ ΓΙΑ ΟΙΚΟΓ. ΦΟΡΟΛΟΓΗΤΕΟ ΕΙΣΟΔΗΜΑ ΜΕΧΡΙ 12.000,00 € |
|  | * 50% ΑΠΑΛΛΑΓΗ ΓΙΑ ΟΙΚΟΓ. ΦΟΡΟΛΟΓΗΤΕΟ ΕΙΣΟΔΗΜΑ ΤΙΣ 12.000,01 € ΜΕΧΡΙ 20.000,00 € |
| **ΚΟΙΝΩΝΙΚΟ ΤΙΜΟΛΟΓΙΟ Ν. 4320/15** | 50% ΑΠΑΛΛΑΓΗ |

Η ΠΡΟΪΣΤΑΜΕΝΗ Ο ΠΡΟΪΣΤΑΜΕΝΟΣ Ο ΑΝΤΙΔΗΜΑΡΧΟΣ

ΤΟΥ ΤΜΗΜΑΤΟΣ ΤΗΣ ΔΙΕΥΘΥΝΣΗΣ ΤΗΣ ΔΙΕΥΘΥΝΣΗΣ

ΕΛΠΙΔΑ ΤΡΙΑΝΤΦΥΛΛΑΚΗ ΑΝΤΩΝΗΣ ΚΟΥΒΑΡΗΣ ΒΑΣΙΛΕΙΟΣ ΓΡΟΥΜΠΑΣ